钦定古今图书集成/理学汇编/字学典/第096卷 > 陆玩
## 钦定古今图书集成/理学汇编/字学典/第096卷 > 陆玩

按：《晋书》本传：“陆玩，字士瑶，封兴平伯，迁侍中司空，谥
曰康。”

按《宣和书谱》：陆玩，吴人，机从弟也。器量洪雅，弱冠有
美誉。喜翰墨，尤长行书。时瑞星见，以疾不能造朝，亲
书其表以贺。其笔力瘦硬，有锺繇法。然议者谓繇书
如云鹤游天，群鸿戏水，行间茂密，实亦难过。玩之字
画，虽不期与之方驾，然雅重之气发于笔端而有典
则，亦足以昭示于世也。”今御府所藏行书一：“《贺瑞星
表》